
УТВЪРЖДАВАМ:………………….

                                                               (Д – р Г. Матев – 

                                                                    Изп. директор 

 на “МБАЛ – Бургас” АД
П  О  К  А  Н  А
ЗА УЧАСТИЕ В ДОГОВОРЯНЕ С ОБЯВЛЕНИЕ ЗА ВЪЗЛАГАНЕ НА
ОБЩЕСТВЕНА ПОРЪЧКА С ПРЕДМЕТ:

„Доставка на лекарствени продукти за диализно лечение за нуждите на „МБАЛ – Бургас” АД, гр. Бургас по обособени позиции, посочени в конкурсната документация”.
І. Техническа спецификация.
Предмет на доставка са лекарствени продукти необходими за нуждите на отделение по хемодиализа при „МБАЛ – Бургас” АД, а именно:
	№ на позиция
	Анатомо-терапевтичен код /АТС-код/
	Международно непатентно наименование /INN/
	Лекарствена форма
	Прогнозно количество в брой DDD/ Терапевтичен курс
	DDD/Терапевтичен курс, ml (мярка) 
	Референтна стойност за DDD/ Терапевтичен курс, ml към 16.08.2015 г.

	1
	2
	3
	4
	5
	6
	7

	1
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	47500000
	1
	ml
	0,00493

	2
	B05DA00
	Icodextrin, Sodium chloride, Calcium chloride, Magnesium chloride, Sodium lactate solution
	solution for peritoneal dialysis
	6000000
	1
	ml
	0,008560



Прогнозните количества са за брой Дефинирани дневни дози (ДДД)/Терапевтичен курс / мл. Посочените количества имат само ориентировъчна функция. Възложителят не се обвързва с тях и ще закупува количества според нуждите си.


Подробното видово и количествено описание на предмета на поръчката в готови дозирани лекарствени форми е както следва:
	№ на позиция
	Готови дозирани лекарствени форми
	Анатомо-терапевтичен код /АТС-код/
	Международно непатентно наименование /INN/
	Лекарствена форма
	Количество на активното лекарствено вещество
	Прогнозно количество 
	Мярка

	1
	2
	3
	4
	5
	6
	7
	8
	9

	1
	 
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	 
	ml
	47500000
	ml

	1
	1
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	13,6 MG/ML  1,36% w/v/ 13,6 mg/ml - 2000 ml 
	 
	8000
	сак

	1
	2
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	1,36% w/v/ 13,6 mg/ml - 5000 ml
	 
	4000
	сак

	1
	3
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	2,27% w/v  2,27 MG/ML   - 2000 ml
	 
	1000
	сак

	1
	4
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	2,27% w/v  2,27 MG/ML   - 5000 ml
	 
	1500
	сак

	1
	5
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	3,86% w/v 38,6 mg/ml 2000 ml 
	 
	1000
	сак

	2
	 
	B05DA00
	Icodextrin, Sodium chloride, Calcium chloride, Magnesium chloride, Sodium lactate solution
	solution for peritoneal dialysis
	 
	ml
	6000000
	ml

	2.1.
	1
	B05DA00
	Icodextrin, Sodium chloride, Calcium chloride, Magnesium chloride, Sodium lactate solution
	solution for peritoneal dialysis
	Icodextrin 75 g/l; Sodium chloride 5.4 g/l; Calcium chloride 0.257 g/l, Magnesium chloride 0.051 g/l; Sodium lactate solution 4.5 g/l - 2000 ml
	 
	3000
	сак


ІІ.Изисквания на Възложителя при изпълнението на поръчката.
1. Лекарствените продукти трябва да отговарят на изискванията на Закона за лекарствените продукти в хуманната медицина (ЗЛПХМ) и трябва да притежават валидно разрешение за употреба в страната, издадено по реда на ЗЛПХМ или Регламент (ЕО) № 726/2004 г. на Европейския парламент и Съвета /чл. 23. ал.1 на ЗЛПХМ/ и сертификат за освобождаване на всяка партида, издаден от квалифицирано лице по ЗЛПХМ, удостоверяващ че партидата лекарствен продукт е произведена и контролирана в съответствие с изискванията на разрешението за употреба по реда на ЗЛПХМ. В случай на изтичане на разрешението за употреба на лекарствен продукт през съответната година/години за които се провежда обществената поръчка, участникът декларира, в съответствие с чл. 55, ал. 6 от ЗЛПХМ, че количествата на лекарствения продукт са налични за срока на действие на договора. 

2. Да бъдат с утвърдена цена, съгласно чл. 261a, ал.1  на ЗЛПХМ;
3. Всички предложени лекарствени продукти да бъдат включени в Позитивния лекарствен списък (ПЛС) – Приложение 2, актуален към датата на подаване на офертата. 
4. Да са в срок на годност, като остатъчния срок на годност следва да се съгласува с Възложителя преди всяка доставка.

5. Опаковката на лекарствените продукти трябва да отговаря на изискванията на Глава шеста „Опаковки и листовки на лекарствени продукти” от ЗЛПХМ.

          Мястото за изпълнение на поръчката – болнична аптека на „МБАЛ – Бургас” АД.

Доставките ще са периодични на основание заявки от Възложителя и следва да се изпълняват в срок съгласно предложението на спечелилия участник, като същият не може да е по – дълъг от  48 (четиридесет и осем) часа  след подаване на заявка от Възложителя. При възникнала спешна необходимост,  доставката следва да се осъществява в деня на подаване на заявката в срок предложен от спечелилия участник, като същия не може да е по – дълъг от  6 (шест) часа. Датата на доставянето се удостоверява писмено от представител на Възложителя при подписването на доставната фактура. Заявката се връчва от служител на Възложителя, лично срещу подпис на упълномощено от Изпълнителя лице, по факс като датата и часът на изпращане се отбелязват и заверяват с подпис от лицето, което изпраща факса - служител на Възложителя или на e-mail адрес.  
           Доставките ще се извършват франко болнична аптека при „МБАЛ – Бургас” АД, гр. Бургас до място в складовото помещение, посочено от приемащия. Разтоварването се организира и извършва от изпълнителя.
Доставката се приема в болнична аптека след проверка видово и количествено, съвпадение на партиди и срокове на годност. Съдържанието на фактурата относно доставни единични цени и падеж също подлежи на проверка от представител на Възложителя и едва тогава се заскладява и придвижва за плащане.

ІІІ. Прогнозна стойност на поръчката - стойността на доставката  не трябва да надвишава 237 945,83 лв. без вкл.  ДДС и трябва да включва всички необходими разходи, свързани с доставката. Прогнозната стойност по позиции е както следва:
	№ на позиция
	Анатомо-терапевтичен код /АТС-код/
	Международно непатентно наименование /INN/
	Прогнозна стойност в лв. без вкл. ДДС

	1
	2
	3
	4

	1
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	195145,83

	2
	B05DA00
	Icodextrin, Sodium chloride, Calcium chloride, Magnesium chloride, Sodium lactate solution
	42800


 ІV. Начина на плащане - Заплащането на доставените стоки се извършва в лева, в срока предложен от изпълнителя, който не следва да е по – дълъг от 60 дни  след представяне на доставна фактура, съставена съгласно изискванията на ЗДДС и ППЗДДС, оригинал и едно заверено копие и складова разписка, изготвена от упълномощено от Възложителя лице, удостоверяваща липсата на забележки по изпълнението на доставката и заскладяването на стоките в болничната аптека.

 Дължимата сума ще се заплаща по банков път по сметката, посочена от Изпълнителя в офертата му. 

V. Срок на договора - 12 /дванадесет/ месеца от датата на подписването му. Срокът на договора може да бъде удължен, когато в резултат на непредвидени обстоятелства се налага промяна в неговия срок или при удължаване срока на договор за доставка или услуга с периодично или продължително изпълнение, в случай че едновременно са изпълнени следните условия:
а) не по-късно от 6 месеца преди изтичане на срока на договора възложителят е открил процедура със същия предмет за последващ период, която не е завършила с избор на изпълнител;

б) срокът на договора се удължава до избора на изпълнител, но не повече от 6 месеца;

в) прекъсване в доставката или услугата би довело до съществени затруднения за възложителя.
VІ. Гаранции
Условия и размер на гаранцията за участие и изпълнение на договора и условия и начин на плащането им. 

Гаранциите за участие по позиции са както следва:
	№ на позиция
	Анатомо-терапевтичен код /АТС-код/
	Международно непатентно наименование /INN/
	Лекарствена форма
	Гаранция за участие в лв 

	1
	2
	3
	4
	5

	1
	B05DA00
	Anhydrous glucose, Sodium Chloride, Sodium Lactate, Calcium Chloride, Magnesium Chloride
	solution for peritoneal dialysis
	190

	2
	B05DA00
	Icodextrin, Sodium chloride, Calcium chloride, Magnesium chloride, Sodium lactate solution
	solution for peritoneal dialysis
	40


          Към документа за внесена гаранция се прилага списък на обособените позиции, за които същата е представена.

Кандидатът  избира сам формата на гаранцията за участие.

           Когато кандидатът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция със срок на валидност 180 (сто и осемдесет) календарни дни от датата на представяне на офертата. Гаранцията следва да бъде внесена  по банкова сметка IBAN BG25SOMB91301010002901 , BIC SOMBBGSF – „Общинска банка” АД, гр. Бургас.

Кандидатът  ще бъде отстранен от участие в процедурата за възлагане на настоящата обществена поръчка, ако не представи платежно нареждане или банкова гаранция. 

Кандидатът ще бъде отстранен от участие в процедурата за възлагане на настоящата обществена поръчка, ако в представената банкова гаранция не е изрично посочено, че тя е безусловна и неотменима, че е в полза на Възложителя, че е със срок на валидност 180 (сто и осемдесет) календарни дни от датата на представяне на офертата, и че е за настоящата обществена поръчка.

При представяне на гаранция в платежното нареждане или в банковата гаранция изрично се посочва процедурата, както към същата се прилага списък на обособените позиции със съответните стойности, за които тя е внесена.

Условия и размер на гаранцията за изпълнение на договора и условия и начин на плащането й. 

Гаранцията за изпълнение на договора е в размер на 1 % от стойността на поръчката.

Гаранцията за изпълнение може да се внесе по банкова сметка МБАЛ – Бургас” АД: IBAN BG25SOMB91301010002901, BIC SOMBBGSF – „Общинска банка” АД, гр. Бургас, или може да се представи под формата на банкова гаранция.
Съответният  изпълнител избира сам формата на гаранцията за изпълнение.

  Изпълнителят на обществената поръчка, представя банковата гаранция или платежния документ за внесената по банков път гаранция за изпълнение на договора при неговото сключване.

           Когато определеният изпълнител избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Възложителя и че е със срок на валидност – най – малко за срока на изпълнение на договора.

               При представяне на гаранция в платежното нареждане или в банковата гаранция изрично се посочва договора, за който се представя гаранцията. Гаранцията следва да бъде внесена преди подписване на договора по банкова сметка, която е указана в обявлението за обществената поръчка.

Задържане и освобождаване на гаранцията за изпълнение:

Условията, при които гаранцията за изпълнение се задържа или освобождава се уреждат с договора за възлагане на обществената поръчка между възложителя и изпълнителя.

Договорът за възлагане на обществената поръчка не се сключва преди спечелилият кандидат да представи гаранция за изпълнение.  

Възложителят освобождава гаранцията за изпълнение без да дължи лихви за периода, през който средствата законно са престояли при него.

         Когато  кандидатът или избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

           Когато с влязло в сила решение по чл. 122г, ал. 1, т. 2 от ЗОП, Комисията за защита на конкуренцията отмени решението на възложителя и върне преписката за продължаване на процедурата за възлагане на обществена поръчка от последното законосъобразно решение, възложителят кани кандидатите, на които гаранцията е възстановена в съответствие с чл. 62, ал. 1, т. 2 от закона, отново да представят гаранция за участие. Кандидат, който след покана и в определения в нея срок не представи отново гаранция, се отстранява от участие.

               Гаранцията се освобождава  след  приключване изпълнението на договора.
VІІ. Изисквания към кандидатите.
Общи изисквания: 

1. В процедурата за възлагане на обществена поръчка може да участва всеки кандидат, който отговаря на предварително обявените условия. Кандидат в процедурата може да бъде всяко българско или чуждестранно физическо или юридическо лице, както и техни обединения;
2. В случай, че кандидатът участва като обединение (или консорциум), което не е регистрирано като самостоятелно юридическо лице, представя документ подписан от лицата в обединението, в който задължително се посочва представляващият и съдържа клаузи, които гарантират, че:

· всички членове на обединението / консорциума са отговорни, заедно и поотделно,  за изпълнението на договора;

· всички членове на обединението / консорциума са задължени да останат в него за целия период на изпълнение на договора.

Участниците в обединението / консорциума трябва да определят едно лице, което да ги представлява за целите на поръчката.

Не се допускат промени в състава на обединението след подаването на офертата.

Когато в споразумението за създаването на обединение / консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата – кандидатът ще бъде отстранен от участие в процедурата за възлагане на настоящата обществена поръчка.

Когато не е приложено в офертата споразумение за създаването на обединение / консорциум, Комисията назначена от Възложителя за разглеждане и оценяване на подадените оферти, го изисква на основание чл. 68, ал. 8 и ал. 9 от ЗОП.

В настоящата процедура за възлагане на обществена поръчка едно физическо или юридическо лице може да участва само в едно обединение.
Лице, което участва в обединение в офертата на друг кандидат, не може да представя самостоятелна оферта.
3. Възлагането на работи на подизпълнители е допустимо само ако кандидатът приеме, че отговаря за действията, бездействията и работата на посочените подизпълнители като за свои действия, бездействия и работа.
За всички неразработени въпроси, свързани с участието на подизпълнители и обединения се прилагат разпоредбите на ЗОП.

         Участнците в процедурата следва да притежават:

      -  Разрешение за търговия на едро с лекарствени продукти, издадено по реда на ЗЛПХМ или разрешение за производство / внос в случаите по чл. 196 от ЗЛПХМ;

Административни изисквания съгласно ЗОП:

Съгласно чл. 47, ал.1:

1. е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2. е обявен в несъстоятелност;

3. е в производство по ликвидация или се намира в подобна процедура съгласно националните закони и подзаконови актове.

4. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът е установен.

Съгласно чл. 47, ал.2 от ЗОП:

1. който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът е преустановил дейността си;

4. който е осъден с влязла в сила присъда, освен ако е реабилитиран за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците;

5. който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

Съгласно чл. 47, ал.5 от ЗОП:

         1) Нямат право на участие в процедурата кандидати, при които лицата по чл.47, ал. 4 от ЗОП са свързани лица с възложителя или със служители на ръководна длъжност в неговата организация.

         2) кандидатът следва да не е  сключил договор с лице по чл. 21 или 22 от Закона за предотвратяване и установяване на конфликт на интереси.

            Забележка: „Свързани лица” по смисъла на § 1, т. 23а от допълнителната разпоредба на Закона за обществените поръчки са:

а) роднини по права линия без ограничение;

б) роднини по съребрена линия до четвърта степен включително;

в) роднини по сватовство - до втора степен включително;

г) съпрузи или лица, които се намират във фактическо съжителство;

д) съдружници;

е) лицата, едното от които участва в управлението на дружеството на другото;

ж) дружество и лице, което притежава повече от 5 на сто от дяловете или акциите, издадени с право на глас в дружеството.

Не са свързани лица дружество, чийто капитал е 100 (сто) на сто държавна или общинска собственост, и лице, което упражнява правата на държавата, съответно на общината в това дружество.

Изискванията на по чл.47, ал.1, ал.5, и ал.2 от ЗОП, посочени в обявлението, се прилагат, както следва: 
1. при събирателно дружество - за лицата по чл. 84, ал. 1 и чл. 89, ал. 1 от Търговския закон; 

2. при командитно дружество - за лицата по чл. 105 от Търговския закон, без ограничено отговорните съдружници; 

3. при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон; 

4. при акционерно дружество - за овластените лица по чл. 235, ал. 2 от Търговския закон, а

при липса на овластяване - за лицата по чл. 235, ал. 1 от Търговския закон; 

5. при командитно дружество с акции - за лицата по чл. 244, ал. 4 от Търговския закон; 

6. при едноличен търговец - за физическото лице - търговец; 

7. във всички останали случаи, включително за чуждестранните лица - за лицата, които представляват кандидата; 

8. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2.
7. Когато кандидатът предвижда участието на подизпълнители при изпълнение на поръчката, се прилагат само изискванията по чл.47, ал. 1 и 5 от ЗОП.

При подаване на офертата кандидатът удостоверява липсата на обстоятелствата по чл.47, ал. 1 и 5 от ЗОП и посочените в обявлението изисквания по чл.47, ал. 2, т. 1 - 5 с една декларация, подписана от лицата, които представляват кандидата. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която кандидатът е установен, е длъжен да предоставя информация за тези обстоятелства служебно на възложителя. 

8. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено, e налице някое от обстоятелствата по чл. 47, ал. 1 или някое от посочените в обявлението обстоятелства по чл. 47, ал. 2 от ЗОП.

NB! Кандидатът ще бъде отстранен от участие в процедурата за възлагане на настоящата обществена поръчка, ако не отговаря на някое от посочените  изисквания.

Финансови изисквания. 

Изискуеми документи и информация:
         - не се предвиждат такива.  

            Кандидатът ще бъде отстранен от участие в процедурата за възлагане на настоящата обществена поръчка, ако не представи изискуемите документи или не отговаря на някое от горните изисквания.

Технически изисквания.

1. Изискуеми документи и информация, посочени в обявлението:
Минимални изисквания:
· Да имат техническо оборудване и ресурсните възможности за осигуряване на качествено и бързо изпълнение на поръчката (транспортни средства с падащ борд и възможност за механизирано разтоварване, наличие на складова база, с които разполага кандидата).  

· Кандидатът може да представи и други документи, доказващи, техническите и професионалните му възможности, както и съответствието и качеството на предлаганите лекарствени продукти с изискванията и условията на възложителя. 

В случай, че кандидатът участва като обединение или консорциум, който не е юридическо лице, изброените по – горе изисквания се прилагат за всеки член на обединението (консорциум и др.).

        При условията на участие на обединение,  минималните квалификационни изисквания се доказват само за кандидатите, чрез които обединението доказва съответствието си с критериите за подбор.

        VІІІ. Изискуеми документи:

Офертата се състои от три части поставени в три отделни плика:

· Плик №1 с надпис „Документи за подбор”, в който се поставят документите отнасящи се до критериите за подбор на кандидатите;

· Плик №2 с надпис „Предложение за изпълнение на поръчката”;

             В плик №1 - “Документи за подбор” се поставят следните документи: 
1.Копие от документа за регистрация или единен идентификационен код съгласно чл. 23 от Закона за търговския регистър, когато кандидатът е юридическо лице или едноличен търговец, копие от документа за самоличност, когато кандидатът е физическо лице;
Забележка: Когато не е представен ЕИК съгласно чл. 23 от Закона за търговския регистър, кандидатите - юридически лица или еднолични търговци, прилагат към своите оферти и удостоверения за актуално състояние издадено не по-рано от 3 месеца от крайния срок за подаване на оферти. 
Когато кандидат в процедурата е обединение, което не е юридическо лице, документът се представя от всяко юридическо или физическо лице, включено в обединението. Когато се предвижда участие на подизпълнители, то този документ задължително се представя и за всеки от тях;
2. Копия на документи  за регистрация, заверени от кандидата с подпис и печат – регистрация по реда   на Закона за данък върху добавената стойност.

3. Декларация по чл. 47, ал.9 от ЗОП за липса на обстоятелствата по чл. 47, ал.1, ал.2, т.1, 4 и 5 и ал.5 от ЗОП – Образец № 3;

4. Декларация по чл. 55, ал. 7 от ЗОП, и за липса на обстоятелство по чл. 8, ал. 8, т. 2 от ЗОП – Образец 4.
   5. Доказателства за техническите възможности и/или квалификация на кандидата по чл. 51, ал. 1 от ЗОП:

Изискуеми документи и информация посочени в обявлението:


а) Доказателства за собствени, наети, на лизинг или предоставени от трети лица транспортни средства. Представят се талони на МПС и доказателства, че декларираните транспортни средства са на разположение на кандидата за срока на изпълнение на поръчката. Представят се и декларации, относно обстоятелството, че транспортните средства разполагат  с падащ борд и възможност за механизирано разтоварване на стоката. 



б) Декларация, съдържаща списък на техническите лица (с посочване на имената и заеманата длъжност), които ще бъдат пряко ангажирани с изпълнението на обществената поръчка, както и списък на  лицата (с посочване на имената и заеманата длъжност) отговарящи за контрола на качеството при изпълнение на доставките и декларация, че за срока на изпълнение на поръчката, ще поддържа същия брой лица;

        7. Декларация за количества от кандидат – Образец № 11;

         8. Декларация за количества от притежател на разрешението за употреба – Образец № 12.

         9. Копие на валидно разрешение за търговия на едро с лекарствени продукти, издадено по реда на ЗЛПХМ или разрешение за производство / внос в случаите по чл. 196 от ЗЛПХМ;

           10. Заверено от кандидата копие от валидно разрешение за употреба в страната на съответния лекарствен продукт. В случай на изтичане на срока на разрешението за употреба на лекарствен продукт през съответната година, за която се провежда обществената поръчка (2015г. – 2017г.), кандидатът декларира в съответствие с чл. 55, ал. 6 от ЗЛПХМ, че количествата за лекарствения продукт са налични, за срока на действие на договора; 
          11. Декларация, че кандидатът ще спазва всички условия необходими за изпълнение на поръчката –  Образец № 5;

          12. Декларация за наличие/липса на подизпълнители – Образец № 6;

           Забележка: Когато офертата предвижда участие на подизпълнители, в нея се посочват: 

· имената на подизпълнителите и  

· процентът от общата стойност на поръчката или конкретната част от предмета на обществената поръчка и  стойността й, която ще се изпълнява от подизпълнител.
        13. Декларация за участие като подизпълнител (при наличието на такива) - Образец № 7;

Забележка: Декларацията се попълва от всеки подизпълнител.

          14. Документ за внесена гаранция за участие в размера, посочен в Раздел VІ – Гаранции от настоящата покана.
          15.  Заявление за участие – Образец № 1;

          16. Административни сведения – Образец № 2;

          17.Списък на документите, съдържащи се в офертата, подписан от кандидата.

            Плик  №2 - „Предложение за изпълнение на поръчката” В този плик се поставят документите, свързани с изпълнението на поръчката:
         а) Техническа оферта – Образец №9 и попълнено Приложение 9a на хартиен и електронен носител (CD).

Приложение 9a, изготвено от Възложителя е във формат EXCEL и следва само да се попълни като се опишат подробно търговските наименования на латиница за всяка обособена позиция на предложените от кандидата търговски продукти и се посочат съответните притежатели на разрешенията за употреба, без да се променя формата на файла. Не следва да се посочват никакви цени. Така изготвената таблица се представя на хартиен носител и в електронен вариант.
         Двата плика се запечатват в един общ непрозрачен плик, като в горния десен ъгъл се изписва:

Адрес: Деловодство на „МБАЛ - Бургас" АД, етаж І, 

бул. „Стефан Стамболов” №73

гр. Бургас

пк. 8000

За участие в договаряне с обявление, с предмет: „Доставка на лекарствени продукти за диализно лечение за нуждите на „МБАЛ – Бургас” АД, гр. Бургас по обособени позиции, посочени в конкурсната документация”, като върху плика се посочват обособените позиции, за които внася предложение кандидата.
В долният ляв ъгъл на плика се посочва наименование на кандидата, адрес за кореспонденция, телефон и по  възможност  факс и e-mail. 

Офертата следва да изготвите по образец, приложение към настоящата покана, като същата следва да бъде представена  до 15:00 ч. на датата посочена в обявлението в деловодството на „МБАЛ – Бургас, на адрес: гр. Бургас, бул. „Стефан Стамболов”, №73, ет.1, ст.1.

     ІХ. Показател за оценка на предложенията:

Критерият за оценка на офертите по съответните обособени позиции, включени в спецификацията е „Предлагана цена”, с коефициент на тежест 100 т.

Класирането на допуснатите оферти се извършва при спазване на долупосочените условия. 

Класирането на предложенията по съответните позиции се извършва на базата на най – ниска предложена цена за доставка на медикаментите от съответната обособена позиция.

П / «Предлагана цена”  с коефициент на тежесет   100 т..


Оценката на офертата по критерия ще се изчислява по следната формулата:

                                               С ц min   

                   П      =  100 х ------------------------  ,  където:




                       Cц n 

· “100” -  максимален брой точки за критерия

· “Сц min”  - най-нисък размер на предложена цена за съответната обособена позиция измежду всички предложения;

· “Cцn”- предложената от съответния кандидат цена за съответната обособена позиция 

· “П” – точките, които получава кандидат по оценявания критерий.

Класирането на предложенията се извършва по възходящ ред на получената  оценка, като на първо място се класира предложението с най-висока оценка.

Х. Провеждане на договарянето.
Договарянето ще се проведе на датата посочена в обявлението от  11.00 часа в стая № 1, ет. 2, в сградата на „МБАЛ – Бургас, на адрес: гр. Бургас, бул. „Стефан Стамболов”, №73.

Отварянето на офертите е публично и на него могат да присъстват кандидатите в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

Комисията разглежда постъпилите заявления по реда на чл. 68, ал. 7 - 11 от ЗОП и извършва подбор на кандидатите въз основа на представените съгласно обявлението документи за техните технически   възможности и/или квалификация за изпълнение на обществената поръчка. Отварянето на заявленията се извършва публично при условията на чл. 68, ал. 3, освен в случаите по чл. 79, ал. 3. от ЗОП.
Комисията съставя протокол за резултатите от подбора, който съдържа:

1. състав на комисията и списък на консултантите;

2. списък на кандидатите, които не отговарят на обявените от възложителя изисквания, както и мотивите за това;

3. списък на кандидатите, които отговарят на обявените от възложителя изисквания, съответно на избраните кандидати въз основа на посочените в обявлението обективни и недискриминационни критерии - когато броят им надвишава посоченото в обявлението ограничение;

4. датата на съставяне на протокола.

             В срок 5 работни дни от датата на приемане на протокола, съдържащ окончателните резултати от подбора, възложителят обявява с решение кандидатите, които ще бъдат поканени за участие в договарянето. В решението се включват и кандидатите, които не отговарят на обявените от възложителя изисквания и мотивите.


 В тридневен срок от вземане на решението по ал. 11 възложителят в един и същи ден изпраща решението до всички кандидати и го публикува в профила на купувача заедно с протокола при спазване на чл. 22б, ал. 3 от ЗОП. Поканата за участие в договарянето се изпраща до избраните кандидати в 7-дневен срок, определен по реда на чл. 79, ал. 13 от ЗОП.
Поканата за участие в договаряне  съдържа:

1. дата и място за провеждане на договарянето;

2. изискване за допълнителни доказателства за заявените обстоятелства, ако такива са необходими;

3. краен срок за получаване на първоначална оферта, който не може да бъде по-кратък от 10 дни от изпращане на поканата;

4. адреса, на който трябва да бъде изпратена офертата;

5. дата на публикуване на обявлението за обществена поръчка;

6. копие от спецификациите и всички допълнителни документи, ако те не се съдържат в документацията за участие, или електронен адрес за достъп до спецификациите и допълнителните документи, когато те са предоставени по електронен път.

Комисията провежда договарянето с поканените участници по реда на постъпване на първоначалните оферти.

Направените предложения и постигнатите договорености с всеки участник се отразяват в отделен протокол, който се подписва от членовете на комисията и от участника.
При неприсъствие на оторизиран представител на поканеният участник в обявения час за договаряне, ще счита, че  клаузите на представеният проекто – договор са приети, както и представенета оферта е окончателна.
Комисията прилага чл. 70 от ЗОП, когато установи, че предложението на някой от участниците, постигнато в резултат на преговорите, е с повече от 20 на сто по-благоприятно от средната стойност на предложенията на останалите участници по същия показател за оценка.

След провеждане на договарянето комисията изготвя доклад до възложителя, в който отразява резултата от преговорите и предлага:

1. класиране на участниците, или

2. прекратяване на процедурата.

Възложителят определя изпълнител с мотивирано решение в срока по чл. 73, ал. 1 от ЗОП. В решението се посочва класирането на участниците, отстранените участници и мотивите за тяхното отстраняване.

Възложителят сключва договор с участника, определен за изпълнител. Договорът може да бъде сключен с класирания на второ място участник при условията на чл. 74, ал. 2 от ЗОП. 

Възложителят в един и същи ден изпраща решението по ал. 6 на всички участници и публикува в профила на купувача решението заедно с доклада на комисията при условията на чл. 22б, ал. 3 от ЗОП.

Оферта за участие представя кандидат, който е получил писмена покана от Възложителя.

Участникът представя офертата си в срока посочен в поканата.

Офертата се представя по Образец №10 – „Предлагана цена”, ведно с  Приложение № 10а. 

1. Предлаганата цена се представя в отделен запечатан непрозрачен плик с надпис "Предлагана цена" – на хартиен и електронен носител (CD). Ценовата оферта се подписва от законния представител на лицето което я подава или от изрично упълномощено от него лице. 
2. Ценовото предложение се оформя на хартиен носител, съгласно Приложение № 10а към Образец № 10, към документацията. Попълва се приложеният към документацията файл Приложение № 10а към Образец № 10. Файлът „Prilojenie_10a“, съдържащ таблица ”Obrazec_na_cenovoto_predlojenie” изготвен от Възложителя, съдържа Техническата и количествена спецификация и колоните, които трябва да се попълнят от Участниците, а именно:

!!! Първите шест колони са изготвени от Възложителя и не следва да бъдат коригирани от Участниците. Участник, извършил промени в тази част,  се отстранява от участие.

В първа колона е вписан поредният номер на позицията.

Във втора колона е вписан анатомо-терапевтичният код /АТС-код/.

В трета колона е вписано международното непатентно наименование /INN/ на позицията.

В четвърта колона е вписана лекарствената форма.

В пета колона е вписано прогнозното количество в брой дефинирани дневни дози / терапевтични курсове, ml  за всяка позиция. 

В шеста колона е посочена дефинираната дневна доза (DDD) или терапевтичният курс или ml съгласно Позитивния лекарствен списък (ПЛС). Това е мярката, за която трябва да се предложи цена и в която са посочени прогнозните количества.

3. Следващите колони се попълват от Участниците, както следва:

В седма колона се посочва референтната стойност за DDD/ Терапевтичен курс, ml съгласно Позитивния лекарствен списък (ПЛС) – Приложение № 2, актуална към датата на изготвяне на офертата. Тази стойност ще бъде проверявана при разглеждане на офертите като се ползва Приложение № 2 на ПЛС на Националния съвет по цени и реимбурсиране на лекарствените продукти (Съвета), публикувано на интернет страницата на Съвета към датата на подаване на офертите и ще бъде коригирана в случай на грешка.  Участник в процедурата, който има претенции за държавно регулирани, нормативно определени цени, различни от публикуваните в сайта на Съвета към датата на подаване на офертата, може да представи документ, доказващ този факт – заверено от участника с подпис на представляващия и мокър печат копие от Решение на Съвета.

В осма колона се вписва на латиница търговското наименование на лекарственият продукт, който участникът предлага.

!!! Предлагат се само продукти, които са включени в Позитивния лекарствен списък – Приложение 2. Всякакви други предложения не се разглеждат и оценяват от Възложителя и Участникът се отстранява от участие за конкретната позиция. 

В девета колона се посочва притежателя на разрешението за употреба на лекарствения продукт, който Участникът предлага.
В десета колона се попълва цената за DDD/ Терапевтичен курс, ml, която Участникът предлага. Посочва се крайната цена в лева, включвайки всички разходи /вкл. и ДДС/ по доставката до болничната аптека на Възложителя. В клетките на тази колона се вписват само цифри без допълнителни знаци, букви или думи.
Сравняването на предложенията на Участниците ще се извърши по тази цена.

!!! В случай, че цената, вписана в десета колона е по-висока от нормативно определената референтна стойност за DDD/ Терапевтичен курс, ml към датата на подаване на офертата (колона 7), то предложението не се приема за разглеждане и оценяване и Участникът се отстранява от участие за тази позиция. Посочената от възложителя в колона 7 (седем) от Техническа и количествена спецификация цена е референтната стойност за DDD/ Терапевтичен курс, ml с ДДС, актуална към 16.08.2015 г..
4. Ценовото предложение на кандидата се представя  на хартиен и електронен носител (CD).

5. Доставните цени на готовите дозирани лекарствени форми по позиции, както са описани в подробното видово и количествено описание на обекта на поръчката (Раздел І от настоящата покана) ще се формират от Възложителя на база предложената цена за DDD/ Терапевтичен курс, ml от Участника, определен за Изпълнител за съответната позиция, умножена по коефицент, съответстващ на броя DDD/ Терапевтичен курс, ml които съдържа конкретната готова дозирана лекарствена форма.

6. Определяне на цената:

Цената е фиксирана и не подлежи на промяна за срока на действие на договора, освен в случаите на чл. 43, ал. 2 от ЗОП. В случай, че през времето на действие на договора утвърдената референтна стойност за DDD/ Терапевтичен курс, ml, съответно и стойността за опаковка, изчислена на база референтна стойност (колона М от Приложение 2 на Позитивния лекарствен списък) стане по-ниска от договорената, Възложителят автоматично изисква фактуриране/префактуриране на новата по-ниска цена от датата на влизане в сила на конкретното решение на Националният съвет по цени и реимбурсиране на лекарствените продукти и безусловно заплаща лекарствените продукти на по-ниската цена. В случай, че е извършено плащане на по-високите цени, изпълнителят е длъжен да издаде кредитно известие за надвзетите суми, които възложителят си удържа при следващи плащания въз основа на него. 

7. При получена равна единична цена за оферирана позиция,определянето на изпълнител между класираните на първо място оферти се извършва при спазване  изискванията на чл.71, ал.5 от ЗОП.

8. Ако някой участник предложи цена на позиция,  която е по-ниска с повече от 20 % от средната цена на останалите оферти по същата позиция, комисията ще приложи изискванията на чл.70 от ЗОП.


Извън плика №3  с надпис “Предлагана цена” не трябва да е посочена никаква информация относно цената. 

Участници, които и по какъвто и да е начин са включили някъде в офертата си извън плика “Предлагана цена” елементи, свързани с предлаганата цена (или части от нея), ще бъдат отстранени от участие в процедурата.
        ХІ. Обявяване на резултатите:
Възложителят обявява с мотивирано решение резултатите от проведеното договаряне, не по-късно от 5 (пет) работни дни след приключване работата на комисията. 

Възложителят публикува в профила на купувача решението  заедно с протокола и доклада  на комисията при условията на чл. 22б, ал. 3 от ЗОП, и в същия ден изпраща решението на поканения участник.

ХІІ. Сключване на договор:

Възложителят сключва договор за възлагане на обществената поръчка с класирания на първо място и определен за изпълнител участник.  

При отказ на участника, определен за изпълнител, да сключи договор възложителят определя за изпълнител следващия класиран участник и сключва договор с него.

Договорът за обществена поръчка включва задължително всички предложения от офертата на участника, въз основа на които е определен за изпълнител.

Договорът не се сключва с участник, който при подписване на договора не представи:

· документ за регистрация в съответствие с изискването по чл. 25, ал. 3, т. 2 от ЗОП, с изключение на случаите, в които публичен безплатен регистър или предоставянето им служебно и безплатно на възложителя;

· документите по чл. 47, ал. 9 от ЗОП, с изключение на случаите, в които публичен безплатен регистър или предоставянето им служебно и безплатно на възложителя;

· документ за внесена гаранция за изпълнение на договора в размер на 1% от стойността на поръчката.

          На основание чл. 41а, т.2 от ЗОП,  решението на Възложителя подлежи на предварително изпълнение.
Офертата на участника става неразделна част от договора.
 Приложения: 

Образец  № 1 – Заявление за участие;

Образец  № 2 –  Административни сведения;

Образец № 3 – Декларация по чл. 47, ал.9 от ЗОП;
Образец № 4 – Декларация по чл. 55, ал. 7 от ЗОП, и за липса на обстоятелство по чл. 8, ал. 8, т. 2 от ЗОП

Образец № 5 – Декларация, че участникът е запознат с всички обстоятелства и условия  на обществената поръчка;
              Образец № 6 - Декларация за участието на подизпълнители;
Образец № 7 - Декларация от подизпълнител;
Образец № 8 – Проект на договор
Образец № 9 –  Техническа оферта; Приложение № 9а към Образец № 9;
Образец № 10 – Ценова оферта; Приложение № 10а към Образец № 10;
             Образец № 11 - Декларация за количества от участник;

             Образец № 12 -  Декларация за количества от притежател на разрешението за употреба
